CELEX: 62020TN0402
Language: lt
Date: 2020-06-30 00:00:00
Title: Byla T-402/20: 2020 m. birželio 30 d. pareikštas ieškinys byloje Zippo Manufacturing ir kt. / Komisija

17.8.2020   
            
            
               LT
            
            
               Europos Sąjungos oficialusis leidinys
            
            
               C 271/49
            
         
      2020 m. birželio 30 d. pareikštas ieškinys byloje Zippo Manufacturing ir kt. / Komisija
      
      (Byla T-402/20)
      (2020/C 271/62)
      Proceso kalba: anglų
      
         Šalys
      
      
         Ieškovės: Zippo Manufacturing Co. (Bradfordas, Pensilvanija, Jungtinės Valstijos), Zippo GmbH (Emmerich am Rhein, Vokietija), Zippo SAS (Paryžius, Prancūzija), atstovaujamos solisitoriaus R. MacLean
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2020 m. balandžio 6 d. Komisijos įgyvendinimo reglamentą (ES) 2020/502 dėl tam tikrų prekybos politikos priemonių, susijusių su tam tikrais Jungtinių Amerikos Valstijų kilmės produktais tiek, kiek šios priemonės taikomos ieškovėms,
               
            
                  —
               
               
                  priteisti iš atsakovės ir kitų į bylą įstojusių šalių ieškovių bylinėjimosi išlaidas šiame procese.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas proporcingumo principo pažeidimu, kai buvo pasirinkti ieškovių produktai papildomiems muitams taikyti pagal ginčijamą reglamentą, nes: a) tai netinkama siekiamiems tikslams pasiekti, b) tuo viršijama tai, kas būtina siekiamiems tikslams, ir c) tuo sukeliami neigiami padariniai ieškovėms.
               
            
                  2.
               
               
                  Antrasis ieškinio pagrindas grindžiamas nediskriminavimo ir vienodo požiūrio principų pažeidimu, kai buvo pasirinkti ieškovių produktai papildomiems muitams taikyti pagal ginčijamą reglamentą, nes papildomais muitais joms buvo sukurta nevienoda situacija Sąjungos rinkoje be papildomo pateisinimo, kodėl diskriminacija buvo objektyviai pateisinama.
               
            
                  3.
               
               
                  Trečiasis ieškinio pagrindas grindžiamas akivaizdžia teisės ir faktų vertinimo klaida, kai buvo nepateikti tinkami motyvai ginčijamame sprendime dėl ginčijamų priemonių pasirenkant ieškovių produktus papildomiems muitams taikyti, nes Europos Komisija nepateikė pakankamų ir tinkamų priežasčių tokioms priemonėms jų produktams taikyti.
               
            
                  4.
               
               
                  Ketvirtasis ieškinio pagrindas grindžiamas akivaizdžia teisės vertinimo klaida, taip pažeidžiant Sąjungos pareigas pagal Pasaulio prekybos organizacijos susitarimus, pagal kuriuos Europos Komisija buvo įpareigota, remdamasi PPO apsaugos priemonių susitarimu ir PPO susitarimų dėl ginčų sprendimo taisyklių 22 straipsnio 3 dalimi, sustabdyti nuolaidų ar kitų įsipareigojimų taikymą tam pačiam sektoriui, kuriame pagal galiojančias JAV apsaugos priemones buvo tai netaikoma ar sumažinta, taip sukeliant žalą ieškovių ekonominiams ir komerciniams interesams.
               
            
                  5.
               
               
                  Penktasis ieškinio pagrindas grindžiamas gero administravimo pricipo pažeidimu, kai buvo pasirinkti ieškovių produktai papildomiems muitams taikyti pagal ginčijamą reglamentą, nes atlikta konsultacijų procedūra buvo neskaidri, neveiksminga, tinkamai nepranešta ieškovėms apie procedūrą, todėl pažeista jų teisė būti išklausytoms ir pažeisti jų teisėti lūkesčiai, kad tokios priemonės joms bus netaikomos.